Predkladacia správa

Materiál sa predkladá ako iniciatívny materiál pre potrebu schválenia účasti delegácie SR na 60. zasadnutí svetového zdravotníckeho zhromaždenia .
60. svetové zdravotnícke zhromaždenie sa uskutoční v dňoch 14. - 23. mája 2007, v Ženeve, Švajčiarsko. Podkladom programu zasadnutia budú závery 120. zasadnutia Výkonnej rady Svetovej zdravotníckej organizácie. 

Na základe pozvania generálnej riaditeľky Svetovej zdravotníckej organizácie Dr. Margaret Chan sa na 60. svetovom zdravotníckom zhromaždení zúčastní aj delegácia Slovenskej republiky.
Plénum zasadnutia budú tvoriť delegácie z členských  štátov Svetovej zdravotníckej organizácie a ako pozorovatelia sa zúčastnia aj delegáti medzinárodných mimovládnych organizácií a odborných vedeckých inštitúcií.  

Zasadnutie Svetovej zdravotníckej organizácie je rozdelené na plenárne zasadnutie a rokovanie jednotlivých výborov. 

Predbežný program rokovania jednotlivých výborov:

Rokovanie výboru A:

-	Otvorenie výboru
-	Návrh strednodobého strategického plánu vrátane návrhu programového rozpočtu na r. 2008 - 2009
-	Technické a zdravotnícke otázky:
o	 Vtáčia a pandemická chrípka a aplikácia Medzinárodných zdravotných predpisov (2005)
o	 Eradikácia kiahní
o	 Kontrola leišmaniázy
o	 Detská obrna: potenciálne riziká eradikácie detskej obrny
o	 Malária vrátane návrhu vytvorenia Svetového dňa malárie
o	 Prevencia a kontrola tuberkulózy
o	 Stratégie a intervencie znižovania škodlivých účinkov alkoholu
o	 Prevencia a kontrola neprenosných ochorení: implementácia globálnej stratégie
o	Na ceste k zabezpečeniu všeobecne dostupných zdravotníckych služieb pre matky, novorodencov a deti výkonmi zdravotnej starostlivosti: dvojročná správa
o	 Podpora zdravia v globalizovanom svete
o	 Rodová rovnosť, ženy a zdravie: návrh stratégie  na integrovanie rodovej analýzy v práci WHO
o	 Zdravie zamestnancov: návrh globálneho akčného plánu
o	 Zdravotné systémy: urgentná starostlivosť
o	 Posilňovanie zdravotných informačných systémov
o	 Úloha a zodpovednosti WHO v zdravotníckom výskume
o	 Pokrok v racionálnom používaní liekov vrátane lepšieho využívania liekov určených pre deti
o	 Zdravotné technológie
o	 Príspevok tradičnej medicíny k verejnému zdraviu:  koka
o	 Správy o pokroku v technických a zdravotných otázkach:
•	Zabránenie zvyšovaniu antimikrobiálnej rezistencie
•	Zlepšovanie koordinácie v oblasti AIDS medzi multilaterálnymi organizáciami a medzinárodnými donormi: implementácia odporúčaní Globálneho odborného tímu (Global Task Team) Svetovou zdravotníckou organizáciou
•	Svetová správa o násilí a zdraví: implementácia odporúčaní
•	Podpora bezpečnosti cestnej premávky a prevencie dopravných úrazov
•	Zdravotné postihnutia, prevencia, manažovanie a rehabilitácia
•	Prevencia a kontrola rakoviny: rakovina krčku maternice
•	Podpora odstraňovania porúch z nedostatku jódu
•	Podpora aktívneho a zdravého starnutia
•	Pripravenosť na katastrofy
•	Verejné zdravie, inovácie a duševné vlastníctvo:  pokrok dosiahnutý medzivládnou pracovnou skupinou IGWG
•	Znižovanie úmrtnosti na osýpky
•	Zdravotná metrická sieť (Health Metrics Network)
   
Rokovanie výboru B:

-	Otvorenie výboru
-	Zdravotné podmienky na okupovaných územiach Palestíny vrátane východného Jeruzalema a na okupovaných sýrskych golanských územiach
-	Finančné otázky
o	Predbežná finančná správa o účtovníctve WHO za r. 2006 a pripomienky výboru výkonnej rady PBAC
o	Predbežný správa externého audítora
o	Stav výberu členských príspevkov vrátane úhrad nedoplatkov členských štátov
o	Špeciálne ustanovenia o nedoplatkoch
o	Príspevková škála 2008 - 2009 
o	Príspevky nových členov a pridružených členov (ak sa vyskytujú)
o	Menovanie externého audítora
o	Finančné obdobie 2006 – 2007: implementácia rezolúcie WHA58.4
o	Novelizácia finančných predpisov a finančných pravidiel
•	Zavedenie medzinárodných účtovných štandardov pre verejný sektor
-	Správa interného audítora
-	Personálne otázky
o	 Ľudské zdroje: výročná správa
o	 Zmeny personálnych predpisov a pravidiel
o	 Správa Spoločného personálneho dôchodkového orgánu OSN (Joint Staff Pension Board)
o	 Menovanie zástupcov Personálneho dôchodkového výboru WHO
-	Spolupráca v rámci systému Organizácie Spojených národov a s inými  
      medzivládnymi organizáciami 

Návrh smernice pre postup delegácie Slovenskej republiky

na 60. svetovom zdravotníckom zhromaždení

___________________________________________________________________

Delegácia Slovenskej republiky na 60. svetovom zdravotníckom zhromaždení bude sledovať tieto ciele:

1.	vyjadriť podporu Slovenskej republiky rezolúciám a odporúčaniam 60. svetového zdravotníckeho zhromaždenia,

2.	podporiť medzinárodné aktivity Svetovej zdravotníckej organizácie (WHO), ktoré sú určené v jednotlivých  programoch sledujúcich zlepšenie zdravotného stavu obyvateľstva,

3.	vyzdvihnúť potrebu  spolupráce krajín v Európskom regióne pri napĺňaní   hlavných programov WHO, zaujať aktívne stanovisko k aktivitám, opatreniam a odporúčaniam smerujúcim k plneniu cieľov Svetovej zdravotníckej organizácie,

4.	podporiť iniciatívy a programy WHO s inými medzinárodnými organizáciami, 

5.	koordinovať postup delegácie SR vo vzťahu k  členským krajinám  EÚ,

6.	delegácia Slovenskej republiky bude analyzovať a hodnotiť všetky prijímané materiály a vystúpenia ostatných delegácií a bude formulovať svoje postoje a stanoviská k materiálom a rezolúciám zasadnutia s ohľadom na dosiahnutie pozitívnych výsledkov,

7.	delegácia Slovenskej republiky bude vo svojich vystúpeniach prezentovať aktívny záujem zúčastňovať sa na procese implementácie jednotlivých zdravotníckych programov.